La seniori a cucerit medalia de argint la Grand Prix-ul de la Venezia din 2012. A luat parte la Jocurile Olimpice de vară din 2012, dar a fost eliminat în tabloul de 16 de chinezul Ma Jianfei. În sezonul 2012-2013 a câștigat etapa de Cupa Mondială de la Coruña și a obținut o medalia de bronz la cea de la Tokyo. Clasat pe locul 6 înaintea Campionatului Mondial din 2013 de la Budapesta, a trecut în tabloul de 16 de vicecampionul olimpic Alaaeldin Abouelkassem, apoi de campionul olimpic Lei Sheng și de ucraineanul Rostîslav Herțîk. În finală a fost învins de americanul Miles Chamley-Watson și s-a mulțumit de argintul. A încheiat sezonul pe locul 3 în clasamentul mondial. Câteva săptămâni mai târziu a participat la World Combat Games din 2013 de la Sankt Petersburg. A pierdut în semifinală cu britanicul Richard Kruse și l-a întâlnit pe Chamley-Watson în „finala mică”. De data astă l-a învins pe americanul, cucerind medalia de bronz.